भावनात्मक परिपक्वता का विकास कर के एक वयस्क की तरह बातचीत कर के विनम्र रहें परिपक्व व्यवहार का विकास कर के
धमकाने वाला व्यवहार अक्सर असुरक्षा या दीन आत्म सम्मान की भावना से उभर कर आता है। यह लोगों का अपनी ताक़त दूसरों पर दिखाने का एक एक तरीका है। यह व्यवहार उन के लिए जो धमकाए जा रहे हैं और जो धमकी दे रहे हैं दोनों के लिए ही सही नहीं है।यदि आप कभी भी खुद को इस तरह के व्यवहार में फँसा हुआ पाते हैं, तो किसी विश्वासपात्र, जैसे माता पिता या वि़द्यालय परामर्शदाता से इसे रोकने के बारे में बात करें।  बुली के तीन प्रकार होते हैं:  मौखिक, सामाजिक और शारीरिक।   किसी को कोसा जाना, धमकी देना अनुचित टिप्पणी करना ये सब मौखिक बुली के उदाहरण हैं। हालाँकि, शब्दों से कोई शारीरिक क्षति नहीं होती, लेकिन ये बहुत गहरे भावात्मक घाव देते हैं। ध्यान दें कि आप क्या बोल रहे हैं, और किसी को भी ऐसा कुछ ना बोलें, जो आप अपने लिए सुनना पसंद नहीं करते। किसी की सामाजिक प्रतिष्ठा या रिश्तों को खराब करना सामाजिक बुली में शामिल है। किसी को दूर रखना, उस के बारे में अफवाहें फैलाना या फिर उस के बारे में गपशप करना भी सामाजिक बुली में शामिल है। किसी को ( या किसी की चीज़ों को ) दर्द पहुँचना शारीरिक बुली में शामिल है। कोई भी शारीरिक हिंसा, और इस के साथ ही किसी की चीज़ों को छीनना या उसे बर्बाद करना या फिर असभ्य इशारे करना भी शारीरिक हिंसा का प्रतीक हैं। अपने आसपास भी इस तरह की बदमाशी ना होने दें। हालाँकि आप को किसी भी बदमाशी में शारीरिक रूप से शामिल होने की ज़रूरत नहीं है -- असल में, यह बहुत ही हानिकारक भी हो सकती है --  यहाँ पर आप के लिए इस तरह की बदमाशी से मुक्त वातावरण बनाने के बहुत सारे तरीके दिए गये हैं, जो आप को अपनाने चाहिए: किसी को परेशान न कर के एक अच्छा उदाहरण बनना। इस तरह से परेशान करने वालों को उन के व्यवहार के बारे में बता कर कि यह ना तो मजाकिया है और न ही सहज। इस तरह की परेशानी का शिकार हुए लोगों के साथ अच्छी तरह से पेश आ कर। ज़िम्मेदार वयस्कों को बदमाशी के बारे में बता कर।   यदि आप को ऐसा लगता है कि आप को लोगों को परेशान करने की समस्या है, तो किसी परामर्शदाता या चिकित्सक से सलाह ले लें। हो सकता है कि आप को कोई गहरी समस्या हो जिस के कारण आप को यह महसूस हो रहा है कि आप को इसे कम करने या दूसरों पर लेने की ज़रूरत है। एक परामर्शदाता आप को अपने रिश्तों को और भी सकारात्मक बनाने की सलाह देगा। गपशप, अफवाह फैलाना और पीठ पीछे बुराई करना किसी को उतना ही दर्द पहुँचा सकता है, जितना कि उस के मुँह पर पड़ा हुआ एक मुक्का पहुँचाता है -- और शायद इस से भी ज़्यादा। यदि आप दुर्भावनापूर्ण तरीके से गपशप करते हैं, तब भी यह क्षति पहुँचा सकती है। परिपक्व लोग अन्य लोगों की ज़रूरतों और भावनाओं की भी फ़िक्र करते हैं और कुछ भी ऐसा नहीं करते, जो अन्य लोगों की भावनाओं को ठेस पहुँचाए।   यह ज़रूरी नहीं है कि गपशप कर के आप शांत और लोकप्रिय बन जाएँगे। अध्ययनों से पता चला है कि जब आप पाँचवी कक्षा में होते हैं तब आप के द्वारा गपशप करना सहज लग सकता है, लेकिन जब आप नौंवी कक्षा (उम्मीद है कि तब आप और अधिक परिपक्व होते हैं) में होते हैं, तब गपशप करे वाले लोग कम सहज और आकर्षक नज़र आते हैं।   गपशप को बढ़ावा ना दें। यदि आप के आसपास कोई भी गपशप शुरू करने की कोशिश करता है, तो बोलें: अध्ययनों से पता चला है कि जब कोई एक भी व्यक्ति यह बोलता है कि " मैं किसी और के बारे में गपशप करने में सहज महसूस नहीं करता" तब इस से सच में फ़र्क पड़ता हैं।  कभी-कभी ऐसा भी होता है कि आप किसी के बारे में कुछ अच्छी बात बोलते हैं और उसे यह उस के बारे में गपशप लगती है। उदाहरण के लिए, हो सकता है कि कभी आप ने अपने मित्र से कहा हो कि मुझे सिया के साथ बहुत अच्छा लगता है। वह बहुत ही मजाकिया है! और किसी और ने किसी और को कुछ और ही बता दिया हो जैसे कि आप ने कुछ बेहद ही बुरा कहा हो। आप इस बात पर नियंत्रण नहीं रख सकते कि कैसे कोई अन्य व्यक्ति आप की बातों को लेते हैं और कैसे उस पर प्रतिक्रिया देते हैं। आप सिर्फ़ एक ही बात पर नियंत्रण रख सकते हैं और वो है कि आप क्या बोलते और क्या करते हैं। ध्यान रखें कि आप के शब्दों का प्रयोग बहुत ही अच्छे तरीके से किया गया हो।   किसी बात को जाँचने का कि वह गपशप है या अफवाह सबसे अच्छा तरीका है कि आप खुद से पूछें: क्या मैं ये किसी और से अपने बारे में सुनना या जानना पसंद करूँगा? यदि इस का जवाब "नहीं" है, तो इसे किसी के भी साथ ना बाँटें। यदि आप इसे जाने दे सकते हैं तो, इस का कोई जवाब ना दें; आप की चुप्पी ही इस बात का जवाब होगा कि उस ने जो भी कहा वो ग़लत था। यदि आप इसे नहीं जाने दे सकते, तो उस व्यक्ति को सीधे सरल रूप से बोल दो कि उनकी टिप्पणी सही नहीं थी। यदि वह व्यक्ति क्षमा माँगता है तो उसे क्षमा कर दें; और यदि आप उसे क्षमा नही दे सकते तो वहाँ से चले जाएँ। परिपक्व इंसान खुले विचारों वाले होते हैं। बस इस लिए क्योंकि आपने किसी चीज़ के बारे में पहले कभी नहीं सुना, तो इस का मतलब यह बिल्कुल भी नहीं है कि आप उस के होने की संभावना को ही नकार दें। इस के बजाय, आप इसे कुछ नया सीखने (किसी से कुछ नया सीखने के) एक अवसर की तरह लें।  यदि किसी के आप की तुलना में कुछ अलग धारणा या विश्वास हैं, तो उन पर अचानक से कोई राय ना बनाएँ। इसकी बजाय, उन से स्वतंत्र रूप से प्रश्‍न करें, जैसे कि "क्या आप मुझे इस बारे में और ज़्यादा कुछ बता सकते हैं?" या फिर " आप ऐसा क्यों करते हैं?" कम से कम शुरुआत में, बोलने से ज़्यादा सुनने की कोशिश करें। किसी को भी बीच में ना रोकें या फिर "मुझे लगता है---" ना बोलें, उन्हें बोलने दें। आप ने जो भी सीखा उस पर आप को आश्चर्य होगा। स्पष्टीकरण देने को बोलें। यदि कोई कुछ ऐसा बोलता है जिस पर आप को भरोसा करने में कठिनाई हो तो उन पर अपनी राय देने से पहले उन से स्पष्टीकरण देने को बोलें। यदि आप को ऐसा लगता है कि किसी ने आप के भरोसे का अपमान किया है, तो एक लंबी साँस लें और फिर कुछ बोलें जैसे कि, " मैने सुना जो आप ने कहा" _______। क्या आप का यही मतलब था? यदि दूसरा व्यक्ति बोलता है क़ि उस के बोलने का मतलब यह नहीं था, तो मान जाइए। लोगों से ज़्यादा की उम्मीद मत रखिए। बस आप की ही तरह दूसरे लोग भी इंसान ही हैं, तो परिस्थितियों को समझने की कोशिश करें। वे शायद जानबूझ कर मतलबी या हानिकारक होने की कोशिश नहीं करेंगे, लेकिन वे भी ग़लतियाँ कर सकते हैं। लोगों को वे जैसे हैं उसी तरह स्वीकार करने से भी आप को परिपक्व बनने में मदद मिलेगी। कभी-कभी आप दूसरों के साथ सहमत नहीं होंगे। ऐसा ठीक है। और कभी-कभी आप को सहमत से असहमत होना पड़ सकता है -- यह भी परिपक्व होने का ही एक हिस्सा है। : किसी भी व्यवहार या विषमताओं जो आप में हैं और जिन से दूसरे लोग सहमत नहीं हैं, उस के लिए माफी ना माँगे। यदि आप का व्यवहार गैर सामाजिक नहीं है और किसी को भी नुकसान नहीं पहुँचता, तो आप को अपनी अलग पहचान को स्वतंत्र रूप से व्यक्त करना चाहिए। परिपक्व लोग अपने बारे में कोई दूसरी राय नही बनाते या कभी भी अपने बर्ताव के प्रतिकूल कुछ भी नहीं करते।   आप जिन भी क्षेत्र में कुशल हैं, उन्हें ही अपने शौक या रूचि के रूप में चुनना, अपने आत्म विश्वास को बना कर रखने का एक तरीका है। और फिर आप सीखेंगे कि, आप के दिमाग़ में जो कुछ भी है आपने उसे पा लिया, और आप के पास दूसरों के साथ बाँटने के लिए अपनी कलाओं की एक अच्छी सी सूची होगी। अपने भीतर के आलोचक को देखें। यदि आप को खुद में कोई नकारात्मक सोच नज़र आती है तो, इस बारे में अपने किसी मित्र से बात करें। यदि आप अपने मित्र से ऐसा नहीं बोल सकते, तो आप खुद को इतना नीचे क्यों ले जा रहे हैं? इस प्रकार की नकारात्मक सोच को किसी अच्छी सोच में बदलने की कोशिश करें।  उदाहरण के लिए, आप ऐसा सोचते हैं कि "मैं एक बहुत बड़ा हारा हुआ व्यक्ति हूँ"! गणित में फँसा हुआ हूँ और मेरे पास कुछ भी अच्छा करने को नहीं है। यह एक मददगार सोच नहीं है और यह ऐसा भी कुछ नहीं है जिसे आप अपने मित्र को बता सकें। आप इस के बारे में क्या कर सकते हैं इस सन्दर्भ में सोचें: “मैं गणित में बहुत अच्छा नहीं हूँ, लेकिन मैं और मेहनत तो कर सकता हूँ। क्या हुआ अगर मैं अपनी कक्षा के सर्वश्रेष्ठ वर्ग मे नहीं आ पाया तो, लेकिन मुझे यह तो मालूम तो होगा कि मैने अपना सर्वश्रेष्ठ दिया।” आप जो भी हैं बस सच्चे होना भी एक सच्ची परिपक्वता की निशानी है। आप घमंडी  बने बिना भी आत्मसम्मान पा सकते हैं। एक परिपक्व इंसान कभी किसी को भी नीचा नहीं दिखाता या फिर जैसा वह है ही नहीं, वैसा बर्ताव भी नहीं करता।   ऐसी चीज़ों के बारे में बातें करें, जो सच में भी रोचक हों। जब आप किसी चीज़ के बारे में परवाह करते हैं, तो यह दिखता भी हैं। जब आप के अपने बारे में कुछ नकारात्मक विचार होते हैं, तो ये हर बात का खंडन करने लगते हैं। उदाहरण के लिए, यदि एक सोच इस प्रकार है " मैं अगले हफ्ते होने वाली परीक्षा को ले कर बहुत ही चिंतित हूँ", फिर आप की पहली प्रतिक्रिया यह होगी "मुझे कुछ भी डरा नहीं सकता!" लेकिन यह आप के लिए सच नहीं है। जब भी आप असुरक्षित या आलोचनीय महसूस करें, तो इस बारे में किसी को बता देना ही परिपक्वता का प्रतीक है। हर किसी का एक ऐसा क्षण होता है जिसमें वह आश्वस्त महसूस करता है। यह पूरी तरह सामान्य भी है। अपनी भावनाओं को स्पष्ट रूप से व्यक्त करें। घुमा फिरा कर या फिर आक्रामक हो कर, अपनी भावनाओं के साथ निपटने के कोई परिपक्व या वास्तविक तरीके नहीं हैं। विनम्र और सभ्य रहें, लेकिन अपनी भावनाओं को व्यक्त करने से डरे नहीं।  जो आप को सही लगे वही करें। कभी-कभी अन्य लोग आप की इस के लिए आलोचना भी कर सकते हैं। हालाँकि, आप अपने सिद्धांतों के साथ जुड़े रहते हैं, तो आप यह जानेंगे कि आप खुद के साथ सच्चे बने रहे। यदि लोग इस का सम्मान नहीं करते, तो आप को उनकी सलाह की कोई ज़रूरत भी नही है। अपने द्वारा बोले गये शब्दों और क्रियाओं की ज़िम्मेदारी लेना भी परिपक्व बनने की प्रक्रिया का बहुत बड़ा हिस्सा है। याद रखें कि चीज़ें खुद-ब- खुद आप के साथ नही होती। आप अपनी ज़िंदगी में खुद ही एक प्रतिनिधि हैं और शब्दों और प्रतिक्रियाओं दोनो के अपने ही परिणाम होते हैं। जब भी आप कोई ग़लती करें तो उसे स्वीकार करें। इस बात को पहचानें कि कोई और क्या करता है आप उसे तो नियंत्रित नहीं कर सकते, लेकिन आप क्या करते हैं इसे तो आप नियंत्रित कर सकते हैं।  जब कोई बात बिगड़ जाए तो ज़िम्मेदारी को स्वीकार करें। उदाहरण के लिए, यदि आप ने एक निबंध में बहुत ग़लतियाँ की हैं तो, अपने शिक्षक को दोष ना दें। उन कारणों के बारे में सोचें जिन के कारण आप इस परिणाम तक पहुँचे। आप इसे और अच्छा बनाने के लिए क्या कर सकते हैं? क्या जायज़ है, इस पर ज़रा कम ध्यान दें। जीवन में हमेशा सब कुछ सही नहीं होगा। कभी आप जिस लायक हैं हो सकता हैं वो आप को ना मिले। परिपक्व लोग अपनी उपलब्धियों के रास्ते में बेईमानी को नहीं आने देते। जिस पर आप नियंत्रण रख सकें तो रखें। कभी आप को ऐसा भी महसूस हो सकता है कि आप का आप के जीवन पर कोई नियंत्रण नहीं है। यह सच भी है। लेकिन यहाँ पर कुछ चीज़ें हैं जिन्हें आप नियंत्रित कर सकते हैं। जैसे कि:  नौकरी के लिए: आप अपने बायोडाटा को अच्छा और ठीक कर सकते हैं। आप जितना हो सके खुद को इंटरव्यू के लिए तैयार कर सकते हैं। आप नौकरी इंटरव्यू के लिए प्रोफेशनल कपड़े पहन कर जा सकते हैं। आप समय पर जा सकते हैं। आप अभी भी बिना नौकरी पाए भी रह सकते हैं, लेकिन आप ने जो भी किया वह सब आप के नियंत्रण में ही था। रिश्तों के लिए: आप सम्मानजनक, मजाकिया और दयालु भी हो सकते हैं। आप अन्य व्यक्तियों के सामने जैसे आप हैं वैसे ही रह सकते हैं। आप आलोचनीय भी हो सकते हैं। इन सारी बातों का नियंत्रण आप के ही हाथ में होता है। यहाँ तक कि जब चीज़ें काम ना करें, तब भी आप यह सोच कर कि मैने अपना सर्वश्रेष्ठ दिया, थम सकते हैं।   हार को ना स्वीकरें। ज़्यादातर समय लोग समर्पण कर देते हैं क्योंकि यह दोबारा कोशिश करने से ज़्यादा आसान होता है। " यह विचार काम नहीं किया, देखते हैं अब और क्या हो सकता है" यह कहने से "मैं एक हारा हुआ इंसान हूँ " यह कहना आसान है! अपनी इच्छाओं, चाहे ये जो भी हों, इन का उत्तरदायित्व लें और इन को पूरा करने की कोशिश करते रहें। गुस्सा एक बहुत ही शक्तिशाली भावना है, लेकिन इसे शांत भी किया जा सकता है। छोटी-छोटी बातें जो मायने भी नहीं रखती, इन पर बहुत ज़्यादा प्रतिक्रिया ना दें। जब आप खुद को दुखी होता हुआ पाते हैं, तो कुछ भी बोलने से पहले ज़रा रुकें, और अपनी प्रतिक्रियाओं के बारे में सोचने के लिए 10 सेकेंड का समय लें। ये आप को उन बातों से दूर रखेगा जिन के बारे में आप को बाद में अफ़सोस होगा और आप की और भी परिपक्व बनने में मदद करेगा।   जब आप रुकें तो खुद से सवाल करें कि ये सब क्या हो रहा है। यहाँ पर असल समस्या क्या है? आप दुखी क्यों हैं? आप को आप की असल समस्या का पता चलेगा। समस्या के संभावित निदान के बारे में सोचें। कोई भी प्रतिक्रिया देने से पहले सभी संभावित रास्तों के बारे में सोच लेना चाहिए। किस बात से पता चलेगा कि क्या हो रहा है? परिणामों के बारे में सोचें। इस जगह पर बहुत से लोग चूक करते हैं। "जो हम चाहते हैं वही करना" एक बहुत अच्छा निदान है, लेकिन क्या यह सच में समस्या को ख़त्म करेगा? या फिर यह इसे और भी बदतर बना देगा? हर एक परिस्थिति के संभावित परिणामों के बारे में एक बार ज़रूर सोच लें। एक समाधान चुनें। हर एक संभावित परिणामों के बारे में सोच कर, आप को अपने लिए जो भी सर्वश्रेष्ठ समाधान लगे उसे चुनें। ध्यान रखें कि यह हमेशा ही सबसे आसान या मजेदार नहीं होगा! यह सिर्फ़ और भी ज़्यादा परिपक्व होने का एक हिस्सा होगा। यदि आप को कुछ बोलना ज़रूरी ही है, तो एक हल्की आवाज़ का उपयोग करें और अपनी भावनाओं को सही ठहराने के लिए कुछ उचित तर्क दें। यदि सामने वाला इंसान सिर्फ़ बहस ही करना चाहता है और कुछ भी नहीं सुनना चाहता है, तो झगड़ा करने से बेहतर होगा कि आप वहाँ से निकल जाएँ। इस का कोई मतलब भी नहीं होगा। जब आप गुस्से में हों या बस कुछ बोलने वाले ही हों, तो एक गहरी साँस लें  और 10 तक गिनती करें। आप को खुद पर नियंत्रण रखना होगा और क्रोध को खुद पर हावी ना होने दें। यदि आप की प्रवत्ति जल्द ही गुस्सा होने की है, तो लोग आप को और उकसाने की कोशिश करेंगे। जब आप अपना गुस्सा नियंत्रित करते हैं, तब वे आप को और गुस्सा दिलाने से बचेंगे और आप को अकेला छोड़ना शुरू कर देंगे । जब वयस्क परिपक्वता के साथ बात करना चाहते हैं, तो वे इस तरीके और व्यवहार का प्रयोग करते हैं। इस प्रकार की मुखरता का मतलब साहसी, अहंकारी या आक्रामक होने के जैसा नहीं होता। मुखरता का मतलब अपनी भावनाओं और चाहतों को स्पष्ट रूप से व्यक्त करना होता है, और जब दूसरे ऐसा करते हैं तब भी सुनें। अभिमानी और मतलबी लोग अन्य लोगों की चाहतों के बारे में नहीं सोचते और बस वही करते हैं जो वे करना चाहते हैं -- चाहे इस से कोई दुखी ही क्यों ना हो जाए। बिना आक्रामक या अभिमानी हुए खुद के लिए खड़े हों और आप निश्चित रूप से खुद को और भी ज़्यादा परिपक्व महसूस करेंगे। यहाँ पर दृढ़ता के साथ बातचीत करने के कुछ तरीके हैं  "मैं" कथन का प्रयोग करें। "आप" कथन के प्रयोग से आप अन्य लोगों को दोषी ठहराया सा महसूस कराते हैं और उन्हें नीचा कर देते हैं। अपना लक्ष्य हमेशा आप क्या महसूस कर रहे हैं और क्या अपेक्षा रखते हैं, पर रखने से आप के लिए परिपक्व बातचीत के रास्ते खुल जाएँगे। उदाहरण के लिए अपने माता- पिता से "आप मुझे कभी भी नहीं सुनते" यह बोलने के बजाय "मैं" कथन का उपयोग करें जैसे " मुझे ऐसा लगता है कि मेरी योजनाओं को नहीं सुना जा रहा है"। जब आप ऐसा बोलते हैं कि मुझे लगता है, तो दूसरा इंसान और भी ज़्यादा अच्छे से जानना चाहेगा कि ऐसा क्यों है।  अन्य लोगों की ज़रूरतों को भी पहचानें। जीवन सिर्फ़ आप का ही नहीं है। अपनी ज़रूरतों और भावनाओं को व्यक्त करना एक अच्छी बात है, लेकिन अन्य व्यक्तियों की ज़रूरतों के बारे में बात करना ना भूलें। हमेशा ही अन्य लोगों के बारे में सोचना, परिपक्वता की एक असल निशानी है। सीधे किसी निष्कर्ष पर ना पहुँच जाएँ। किसी के साथ क्या हुआ है, यदि आप नहीं जानते, तो उन से पूछें! कुछ भी पूर्वानुमान ना लगाएँ -- ध्यान रखें कि आप के पास सारी जानकारी नहीं है।  उदाहरण के लिए, यदि आप का मित्र आप के साथ खरीददारी करने जाना भूल गया, तो ऐसा अनुमान ना करें कि उसे आप की चिंता नहीं है या फिर वह एक कठोर इंसान है। इस कि जगह, एक "मैं" कथन का प्रयोग करें और उसे उस की भावनाओं को व्यक्त करने का मौका दें। "मुझे सच में बहुत बुरा लगा जब तुम मेरे साथ खरीददारी करने नहीं गई या गए, ऐसा क्यों?"   अन्य लोगों से सहयोग के लिए प्रस्ताव करें। "मैं स्केटबोर्डिंग के लिए जाना चाहता हूँ" ऐसा बोलने की जगह अन्य लोगों से भी उनकी राय लेने लायक कुछ पूछें जैसे क़ि " सभी लोग क्या करना पसंद करेंगे?" : बहुत से लोगों और सभ्यताओं की अपेक्षाएँ होती हैं कि परिपक्व वार्तालाप को किसी भी तरह की सौगंध की ज़रूरत नहीं होती। कसमों से लोगों को आघात पहुँचता है और उनमें ऐसी भावनाएँ पनपती हैं जैसे आप उनका अपमान कर रहे हैं। कसमों से, लोग आपको बातचीत में अक्षम या अनैतिक भी समझ सकते हैं। कसमें लेने से अच्छ होगा कि आप अपने शब्दकोष को बढ़ा लें। जैसे आप नये शब्द सीखें तो उन का उपयोग अपनी भावनाओं को व्यक्त करने में करें।  यदि जब आप दुखी होते हैं या फिर जब आप खुद को ही चोट पहुँचाते हैं, तब आप अक्सर कसमें लेते हैं, तो इसे कुछ रचनात्मक बनाने के लिए एक खेल की तरह लें। जब आप को ज़रूरत हो तो कसम खाने की बजाय कुछ मजाकिया कहना सही ( और बहुत ही आकर्षक) लगेगा। यदि आप अपनी आवाज़ बढ़ाते हैं, विशेषतः जब आप गुस्से में हों, तब आप लोगो को असहज बना रहे हैं।  चीख पुकार करना बच्चों का काम है बड़ों का नहीं। यदि आप दुखी हैं तब भी अपनी आवाज़ में एक शांत स्वर का प्रयोग करें। आप का शरीर आप के शब्दों से ज़्यादा बता देता है। जैसे कि, किसी के सामने अपने दोनो हाथों को बाँध कर बैठना, बोली जा रही बातों में आप की अरुचि का प्रतीक है। बातचीत के दौरान टेढ़ा-मेढ़ा या झुका हुआ सा खड़ा होना, यह बताता है कि आप असल में यहाँ नहीं हैं या आप कहीं और जाना चाहते हैं। इस बात को जानें, आप का शरीर क्या बोल रहा है और सुनिश्चित करें कि क्या ये वही है जो आप चाहते हैं।   अपनी बाँहों को सामने की तरफ बाँधने की बजाय आराम से बाजू में ही रखें। छाती को बाहर निकाल कर, और सिर को मंज़िल के समान्तर रख के सीधे खड़े रहें। याद रखें कि आप का चेहरा भी बहुत कुछ बोलता है। अपनी आँखों को ना तो घुमाएँ और ना ही मंज़िल पर चिपका के रखें। जैसे कि विद्यालय, समाचार, जीवन के अनुभवों और जीवन के कुछ सबक जिन से आपने कुछ सीखा हो, ये सारे परिपक्व विषयों में सम्मिलित हैं। बेशक, आप अपने मित्रों के साथ कुछ वक़्त के लिए नासमझों जैसे बर्ताव भी कर सकते हैं। यह सब बस अपने श्रोताओं को ध्यान में रखने के लिए है। आप शायद कुछ ऐसे विषय जिन के बारे में आप अपने गणित के शिक्षक से बात करते हैं, अपने मित्रों से नहीं बात करना चाहेंगे।  सवाल पूछें। बौद्धिक जिज्ञासा, परिपक्वता का प्रतीक है। यदि आप हर समय किसी व्यक्ति पर ही बातें करते रहेंगे, तो आप परिपक्व नहीं लगेंगे। अन्य लोगों से भी उन के विचारों के लिए पूछें। यदि कोइ कुछ भी रोचक बताता है, तो उस से कुछ ऐसा पूछें जैसे कि "मुझे इस के बारे में और बताएँ"! यदि कुछ ऐसा है जिस के बारे में आप कुछ नहीं जानते हैं उस के बारे में जानने का नाटक ना करें। यदि आप सच में किसी बारे में कुछ नही जानते तो तो इसे स्वीकार करने में आप को कठिनाई तो होगी। आख़िरकार आप सच में परिपक्व और जानकार बनना चाहते हैं। लेकिन सिर्फ़ उस बारे में जानकार बन के जिसे आप अच्छे से जानते हैं, इस से आप खुद को बेवकूफ़ बनने (और महसूस करने ) से बचा सकते हैं। यह बोलना ज़्यादा अच्छा होगा कि "मैने इस बारे में ज़्यादा कुछ नहीं पढ़ा है। मुझे इस के लिए देखना होगा!" यदि आप कुछ सकारात्मक नहीं बोल सकते, तो फिर कुछ भी ना बोलें। अपरिपक्व लोग लगातार आलोचना करते हैं और अन्य लोगों के सिर्फ़ दोषों पर ही ध्यान केंद्रित करते हैं, और किसी भी मामले में कुछ भी हानिकारक बोलने से भी नहीं कतराते हैं। कभी-कभी ये सिर्फ़ खुद को सच्चा साबित करने के लिए बहुत ही बुरी तरह से औचित्य साबित करते हैं। परिपक्व लोग अपने शब्दों का चुनाव बहुत ही सावधानी से करते हैं और खुद को सच्चा साबित करने के लिए भी अन्य किसी की भी भावनाओं को ठेस नही पहुँचाते। लोगों के साथ ठीक वैसा ही व्यवहार करें जैसा आप अपने साथ होना पसंद करते हैं। आप चाहे कितने भी ईमानदार ना हों, आप कभी ना कभी कुछ अपशब्द कह सकते हैं या फिर अनजाने में लोगों को दुख पहुँचा सकते हैं। क्योंकि इस दुनिया में कोई भी इंसान निष्कलंक नहीं है, तो हम सब कम से कम एक बार तो कुछ ग़लत ज़रूर करते हैं। अपने घमंड को भूलना और "मुझे माफ़ कर दें" बोलना सीखें। जब आपने सच में कुछ ग़लत किया हो तो, एक सच्ची और ईमानदार क्षमा से आप परिपक्व माने जाएँगे। यह सच में बहुत ही कठिन कला है, लेकिन इस बारे में सोचने से कि आप किसी को अपने बारे में कुछ नहीं बोलने देना चाहते हैं, आप को क्या बोलना है यह सोचने में मदद मिलेगी। बौद्ध धर्म में, एक कहावत है " यदि आप को बात करने का प्रस्ताव मिला है, तो हमेशा खुद से पूछें : कि क्या यह सच है, यह आवश्यक है, और क्या यह दयावान है।" बोलने से पहले इस पर विचार ज़रूर करें। आप के आस पास जो भी लोग हैं वो आप की ईमानदारी  की सराहना ज़रूर करेंगे और आप की इस अनुकंपा से आप की अन्य लोगों के प्रति एहतियात भी नज़र आएगी।   उदाहरण के लिए, यदि कोई मित्र आप से पूछे कि क्या उस के परिधान में वह मोटी लग रही है, तो जो भी सबसे ज़्यादा मददगार हो उसी पर ध्यान दें। सुंदरता बहुत ही व्यक्तिपरक होती है, तो उस की दिखावट के प्रति विचार व्यक्त करना बिल्कुल भी मददगार नहीं होगा। हालाँकि, अपनी मित्र को यह बोलना कि आप उसे बहुत प्यार करते हैं और वह जैसी है वैसी ही सही है इस से उस के आत्मसम्मान का स्तर, जिसकी उसे ज़रूरत है और भी बढ़ जाएगा। यदि आप को सच में ऐसा लगता है कि आप की मित्र का परिधान आकर्षक नही है, तो यदि आप को सही लगे तो यहाँ पर ऐसा बोलने के बहुत सारे विनम्र तरीके हैं। जैसे कि " तुम जानती हो कि मुझे लाल रंग का परिधान इस से ज़्यादा पसंद है" इस से आप की मित्र के शरीर का आंकलन नहीं होगा -- किसी को भी इस की ज़रूरत नही होती -- लेकिन इस से उसे अपनी प्रश्‍न कि वह अच्छी लग रही है या नहीं, का जवाब मिल जाएगा। व्यवहार वैज्ञानिकों का सुझाव है कि कुछ तरीकों की बेईमानी सच में "सामाजिक समर्थक" होती है, एक छोटे से झूठ से किसी को भी शर्मिंदगी या चोट से बचाया जा सकता है। क्या यह कुछ ऐसा है जिसे आप करना चाहते हैं, इस का निर्णय करना सिर्फ़ आप पर निर्भर करता है। आप जो भी निर्णय लें बस इसे करते समय दयालु बने रहें। दृढ़ता से हाथ मिलाएँ, पकड़ मजबूत रखें और सामने वाले की आँखों में देखें। यदि आप की सभ्यता में अभिवादन का कोई और तरीका शामिल है, तो उस तरीके का इस्तेमाल सही और सभ्य रूप से करें। जब भी आप किसी नये व्यक्ति से मिलें, तो उन के नाम को दोहराते हुए इस याद रखने की कोशिश करें: “आप से मिल कर अच्छा लगा, सिया।” अच्छी आदतों के साथ बात करने से आप की उस व्यक्ति के प्रति सम्मानता प्रकट होती है, जो की परिपक्व इंसान के व्यवहार में शामिल है।   बातचीत के दौरान सावधानी से सुनें और नज़रों का संपर्क बना कर रखें। यद्यपि, अन्य व्यक्ति की तरफ घूरते भी ना रहें। 50/70 नियम का पालन करें: जब आप अपनी बात कहें तो 50% समय तक के लिए नज़रों का संपर्क बनाएँ, और जब अन्य व्यक्ति बोले तब इसे 70% समय तक रखें।   व्याकुल होने या छोटी-छोटी बातों में लगे रहने से बचें। व्याकुल होना आप के अंदर विश्वास की कमी को दर्शाता है। अपने हाथों को खुला और आराम से छोड़ दें। वहाँ पर उन जगहों के बारे में सोचते हुए ना बैठें, जहाँ आप होना चाहते थे। बहुत से लोग आप के द्वारा बातचीत में ध्यान ना होने को बहुत अच्छे तरीके से पकड़ सकते हैं, और इस से उनकी भावनाओं को ठेस पहुँचती है। जब आप को अपने समक्ष बैठे इंसान पर ध्यान देना चाहिए तब फ़ोन पर बात या संदेश ना लिखें। इस से अनादर होता है। जब भी आप किसी नई परिस्थिति या समुदाय में कदम रखते हैं, तो कुछ देर के लिए शांत रहें और वहाँ मौजूद लोगों की क्रियाओं पर ध्यान दें। लोगों को बताना कि वे क्या करें और क्या नही, यह आप का कम नहीं है। इस की जगह उन्हें देखें और आदरपूर्वक रहें। आप अपने मित्रों, परिवारजनों और भी अन्य लोग जो आप के साथ ऑनलाइन बातें करते हैं, उन के साथ अच्छे ऑनलाइन शिष्टाचार का उपयोग कर के उन के लिए सम्मान दिखा सकते हैं। यह परिपक्वता का प्रतीक है। ध्यान रखें कि आप जो कुछ भी ऑनलाइन बोलते हैं उसे बहुत से लोग देखते हैं जैसे कि संभावित नियोक्ता, शिक्षक और भी बहुत से अन्य लोग, तो ऐसा कुछ भी ना बोलें जिस पर आप को शर्म आए या जो दुख पहुचाए।   प्रबल और अपमानजनक भाषा के प्रयोग से बचें।  विस्मयादिबोधक के प्रयोग से बचें। याद रखें कि आप वहाँ पर अपने अंकों को स्पष्ट करने के लिए नहीं है, तो अपनी सभा को अभिभूत ना करें। शिफ्ट की (shift key) का प्रयोग करें। संज्ञा विशेष को और वाक्य की शुरुआत को छोटे अक्षरों में ना लिखकर, बड़े अक्षरों का प्रयोग करें। गैरमानक तरीके जैसे कि  cApitaliZaTion से बचें। यह आप के लेखन को पढ़ने में और भी कठिन बना देगा। सभी बड़े शब्दों (ALL CAPITAL LETTERS) के प्रयोग से बचें। यह चीख पुकार के जैसे ही लगेगा। यदि आप अपनी हॉकी टीम के चैंपियनशिप के जीतने के बारे में एक ट्वीट (tweet) लिखना चाहते हैं तो यह ठीक है, लेकिन हर रोज के ईमेल और सोशल मीडिया पोस्ट को बाँटना सही विचार नहीं होगा।   ईमेल भेजने से पहले अभिवादन ( जैसे कि "प्रिय सिया" में प्रिय) का प्रयोग करें। यदि यह किसी ऐसे व्यक्ति के लिए है जिसे आप नहीं जानते या फिर कोई और जैसे की आप के शिक्षक के लिए, इस के बिना ईमेल की शुरुआत से आप असभ्य प्रतीत होंगे। अंत में "धन्यवाद" या "आभार " का उपयोग करना ना भूलें। ईमेल भेजने से पहले दोबारा जाँचना ना भूलें या जानने के लिए कि आपने कोई ग़लती की है या नहीं इसे किसी सोशल मीडिया पर पोस्ट करें। पूर्ण वाक्यों का प्रयोग करें, और वाक्यों को अंत में सही विरामचिन्हों का प्रयोग भी करें। संक्षिप्त रूपों, कठोर भाषाओं और प्रतीकों के इस्तेमाल में सावधानी बरतें। अपने मित्रों को लिखे अनौपचारिक लेखों में ऐसा लिखना चलेगा, लेकिन अपने शिक्षक को या ऐसी कोई भी स्थिति जिन में आप परिपक्व दिखना चाहते हैं, मेल (mail) करते वक़्त ध्यान रखें कि आप इनका बिल्कुल भी उपयोग ना करें। असल जिंदगी के सुनहरे नियमों की तरह ही, ऑनलाइन भी सुनहरे नियमों का पालन करें।  लोगों के साथ वैसा ही बर्ताव करें जैसा आप अपने साथ होने देना चाहते हैं।  यदि आप चाहते हैं कि कोई आप के साथ शिष्टता से पेश आए तो शिष्ट बनें। यदि आपके पास बोलने के लिए कुछ भी अच्छा ना हो तो बिल्कुल भी ना बोलें। किसी के लिए दरवाजा पकड़ें, सामान उठाने में मदद करें और जिसे भी सहयता की आवश्यकता हो उसे मदद का प्रस्ताव दें। अपने समुदाय में मददगार होने के साथ-साथ, कुछ युवा छात्रों के लिए परामर्शदाता बनें, ट्यूशन दें या फिर किसी पशु आश्रय में काम करें। जब आप दूसरों को खुश करते हैं तो आप खुद भी अपने आप में खुश महसूस करते हैं। सिर्फ़ अपने अलावा दूसरों के बारे में सोचना भी एक परिपक्व व्यवहार की निशानी है।  मददगार क्रियाएँ भी आप के आत्मविश्वास को बढ़ाने में मदद करेंगी। अध्ययनों से पता चला है कि जब हम दूसरों की मदद करते हैं तो हमें अपनी इस से एक उपलब्धि जैसा बोध होगा और हमने जो भी किया उस पर हमें गर्व होगा।  सहायक होना हमेशा से ही दोतरफ़ा राह नहीं होता है। ऐसा बहुत बार होगा कि आप किसी की मदद करेंगे और आप को उस क बदले में कोई  "धन्यवाद" भी ना बोले या बदले में आप को भी मदद ना मिले। यह उन पर ही निर्भर है। याद रखें कि आप मददगार सिर्फ़ अपने लिए बने ना कि किसी से बदले में कुछ भी पाने के लिए। जब आप लगातार बातचीत में आगे हो रहे हैं और हर बार किसी अन्य व्यक्ति को मौका दिए बिना आप अपने बारे में ही बोलते जा रहे हैं, यह अनादर और अपरिपक्वता को दर्शाता है। किसी अन्य व्यक्ति की रुचियों और अनुभवों में अपनी ओर से एक सच्ची रूचि दिखा कर आप अन्य लोगों को नज़रों में खुद को परिपक्व और कम केंद्रित बनाते है। आप कुछ सुन कर एक नयी चीज़ सीख सकते हैं या अन्य व्यक्ति के लिए आदर भाव विकसित कर सकते हैं। यदि कोई आप की सराहना करता है, तो उसे "धन्यवाद" बोलें और उसे वहीं छोड़ दें। यदि कोई आप की आलोचना करता है तो शांत रहें और कुछ बोलें "ठीक है, मैं इस बारे में सोचूँगा ज़रूर।" हो सकता है कि समीक्षा सही ना हो, लेकिन इसे शांति से संभाल कर से आप उस वक़्त परिपक्व लगेंगे।  आलोचनाओं को व्यक्तिगत रूप से ना लेने की कोशिश करें। कभी-कभी लोग आप की मदद करना चाह रहे होते हैं लेकिन सही ढंग से व्यक्त नही कर पाते। यदि आप को लगता है कि यही स्थिति है तो, उन से सफाई देने को कहें: " मैने सुना अपने ऐसा बोला कि आप को मेरा निबंध पसंद नहीं आया। तो क्या आप मुझे कुछ विशेष बता सकते हैं ताकि मैं अगली बार बेहतर कर सकूँ?" कभी-कभी आलोचना उस व्यक्ति जिसने यह दी है उस से ज़्यादा आप के बारे में होती है। यदि आलोचना अनुचित या हानिकारक लगती हैं, तो ध्यान दें हो सकता है कि अन्य व्यक्ति सिर्फ़ अपनी खुशी के लिए आप को नीचा दिखा रहा हो। अपने साथ ऐसा ना होने दें। आलोचनाओं को सरलता से ग्रहण करने का मतलब यह नहीं होता कि आप अपने लिए कोई कदम नहीं ले सकते। यदि कोई आप की भावनाओं को ठेस पहुँचाता है, तो उन्हें शांति और सभ्यता से बोलें: " मुझे पता है कि आप के बोलने का मतलब यह नहीं था, लेकिन जब आप ने मेरे परिधान की आलोचना की तो मुझे बहुत बुरा लगा। क्या आप अगली बार मेरे दिखावे पर टिप्पणी करेंगे?" सक्रिय या विकसित रूचि या शौक की कमी से आप अपरिपक्व लग सकते हैं। कुछ ऐसा ढूँढें जिसे करने में आप को मज़ा आए और उस में निपुण हो कर आप और भी ज़्यादा कुशल और परिपक्व लगेंगे। लोग चाहे वे आप के इस शौक में शामिल हों या ना हों आप उन से इस बारे में बात कर सकेंगे।  अपने शौक को सक्रिय और उत्पादक बनाए रखने का प्रयास करें। टीवी शो की दौड़ में शामिल होना मजेदार होगा, लेकिन यह ज़रूरी नहीं कि ये आप के समय का सही उपयोग हो। इस का मतलब यह नहीं कि आप मूवी, टीवी और वीडियो गेम का मज़ा नहीं ले सकते, लेकिन आप को सिर्फ़ इन्हीं चीज़ों पर अपना समय नहीं गवाना चाहिए।  आप की रूचि (hobbies) से आप का आत्म सम्मान बढ़ेगा और आप की रचनात्मकता को भी बढ़ावा मिलेगा। ये आप के दिमाग़ को प्रोत्साहित करते हैं और आप को सकारात्मक और खुश भी बनाते हैं।  आप क्या-क्या कर सकते हैं, इस सूची की मूल रूप से कोई सीमा नहीं है! एक कैमरा लें और फोटोग्राफी सीखें। एक संगीत यंत्र लें। एक नयी भाषा सीखें। बीट बॉक्स (beatbox) सीखें। बस इतना ध्यान रखें कि आप जो कुछ भी चुन रहे हैं, उसे करने में आप को आनंद आए वरना यह सिर्फ़ हर रोज के काम के जैसा ही रह जाएगा। अपनी मौजूदा शक्ति को पहचान कर, उन क्षेत्रों का निर्धारण जिनमें आप कमजोर हैं और भविष्य के लिए लक्ष्य निर्धारित करना भी परिपक्व होने का ही एक हिस्सा है। अपने भविष्य को ध्यान में रख कर और अपने जीवन के बारे में जो भी विकल्प को चुनें वह सही हो। एक बार आप एक ऐसा लक्ष्य चुन लें जो, स्पष्ट हो, करने लायक हो और औसत दर्जे का हो, तो इस दिशा में कार्य शुरू कर दें।  लक्ष्य निर्धारित करना आप को बहुत ही अज़ीब लगेगा, लेकिन चिंता न करें! इसे सिर्फ़ थोडे समय और तैयारी की ज़रूरत होगी। पता लगाएँ कि आप कहाँ पर सुधार करना चाहते हैं। उदाहरण के लिए, हो सकता है कि आप अपने कॉलेज के लिए बायोडाटा बनाना चाह रहे हों। तो ये आप के लक्ष्य का आधार होगा। पहले आप को कुछ श्रेणियों के बारे में जानना होगा: कौन, क्या, कब, कहाँ, कैसे और क्यों। कौन। यह वह है जो आप के लक्ष्य प्राप्ति में शामिल होगा। जाहिर सी बात है, यहाँ पर प्राथमिक व्यक्ति आप ही हैं। हालाँकि, इस श्रेणी में आप के ट्यूटर, वालंटियर कोऑर्डिनेटर, या एक काउंसलर भी शामिल रह सकते हैं। क्या। आप क्या पाना चाहते हैं? इस चरण के लिए आप को इस बात का विशेष रूप से पता होना चाहिए। "कॉलेज के लिए तैयार होना" एक बहुत बड़ा "रास्ता" है। आप इस तरह के एक अस्पष्ट लक्ष्य से शुरुआत नहीं करना चाहेंगे। इस की जगह, कुछ ऐसा चुनें जो आप को और बड़े लक्ष्य को पाने में मदद करे, जैसे कि "एक स्वयंसेवक श्रम करें " और "पाठ्यक्रमेतर गतिविधियाँ करें।" कब। इस से आप को यह जानने में मदद मिलेगी कि कब आप को अपनी योजना के किस भाग को करना है। यह जान कर आप की योजना सही दिशा में चलेगी। उदाहरण के लिए, यदि आप एक स्वयंसेवक बनना चाहते हैं, तो आप को यह जानने की ज़रूरत होगी कि क्या यहाँ पर कोई समय सीमा लागू है, कब कौन सी गतिविधियाँ हैं और आप कब उन्हें करने लायक होंगे। कहाँ। अक्सर यह इस बात का पता लगाने में मददगार होता है, कि आप इस लक्ष्य की प्राप्ति के लिए कहाँ पर हैं। स्वयंसेवक वाले उदाहरण के लिए, आप एक पशु आश्रय में काम करना चुन सकते हैं। कैसे। इस चरण में आप जान पाएँगे कि आप अपने लक्ष्य की हर अवस्था को कैसे प्राप्त कर सकते हैं। उदाहरण के लिए, स्वयंसेवक के लिए आश्रय से संपर्क करने के लिए प्रक्रिया क्या है? आप कैसे पशु आश्रय के लिए जाएँगे? आप स्वयं सेवा का अपने अन्य जिम्मेदारियों के साथ संतुलन कैसे करेंगे? आप को इस तरह के प्रश्‍नों के जवाब ढूँढने होंगे। क्यों। भरोसा हो या न हो, पर यह शायद सबसे ज़रूरी भाग है। यदि आप के लक्ष्य के आप के जीवन में कुछ मायने होंगे, तो आप के इसे पाने की संभावना ज़्यादा होगी और आप देखेंगे यह किस तरह से आप के जीवन में उपयुक्त बैठता है।  यह लक्ष्य इतना महत्वपूर्ण क्यों है, पता करें। जैसे कि, मैं पशु आश्रय में स्वयंसेवक के रूप में इस लिए काम करना चाहता हूँ ताकि मैं अपने बायोडाटा में इसे लिख कर अपने कॉलेज में होने वाले पूर्व पशु चिकित्सक कार्यक्रम के लिए इसे आकर्षक बना सकूँ। परिपक्व बनने के लिए आप को हर समय गंभीर बने रहने की ज़रूरत नहीं है। असली परिपक्व इंसान अपने श्रोतागण को जानते हैं और वे यह भी जानते हैं कि कब मजाकिया होना सही होगा और कब गंभीर रहना सही होगा। मजाकियापन के विभिन्न स्तर होने से आप अपने कार्यों को उचित पैमाने पर कर सकते हैं।  अपने एक दिन के एक हिस्से को मूर्खतापूर्ण काम के लिए भी रखें। आप को मजाकिया बनने के लिए भी समय की ज़रूरत होगी। कुछ मजाकिया मुहावरों में लिप्त होने के लिए खुद को थोड़ा समय (स्कूल के बाद) दें। इस बात को समझें कि हर औपचारिक परिस्थिति में मजाकिया होना सही नहीं होता, जैसे स्कूल, चर्च और विशेष रूप से किसी की अन्त्येष्टि में। आप के द्वारा ध्यान की अपेक्षा की जाएगी न किसी मज़ाक की। मजाकिया होने से आप का संबंध एक दूसरे के साथ अच्छा होता जाता है। हालाँकि, अनौपचारिक स्थिति जैसे कि अपने दोस्तों के साथ बाहर जाने पर या अपने परिवार के साथ समय बिताते समय भी, आप मजाकिया हो सकते हैं। यह भी आप के संबंध अच्छे करने में मदद करेगा। मज़ाक करने के लिए कुछ मानकों का निर्धारण करें कि कब मज़ाक करना या मूर्खतापूर्ण होना सही होगा या नहीं। मतलबी या तुच्छ हास्य या शरारत का प्रयोग न करें। हम सभी को इस दुनिया में साथ में रहना है। यदि आप जान बूझ कर किसी को परेशान करने के लिए कुछ करते हैं, या आप किसी की भी भावनाओं के बारे में न सोच कर आप जो करना चाहते हैं वही करते हैं, तो लोग आप को अपरिपक्व समझेंगे। अन्य लोगों की इच्छाओं और ज़रूरतों के बारे में जानने की कोशिश करने से आप की प्रतिष्ठा एक परिपक्व और सम्मानित इंसान के रूप में उभरेगी। अन्य लोगों के सम्मान से यह मतलब नहीं है कि आप हर वक़्त बस उन्ही की मनमानी चलने दें। इस का मतलब यह है कि आप उन्हें सुनें, और उन के साथ वैसा व्यवहार करें जिस की आप अपने लिए अपेक्षा रखते हैं। यदि कोई व्यक्ति आप के साथ कठोर या निर्दयी है, तो आप उस के साथ भी कठोरता के साथ बर्ताव न करें। वहाँ से चले जा कर आप खुद का बड़प्पन साबित करें। आप के व्यवहार पर आप के दोस्तों के व्यवहार का असर होगा। बस इतना ध्यान रखें कि आप सिर्फ़ उन्हीं लोगो के साथ हैं जो, आप को अच्छा इंसान बनाने में मदद कर सकें, न की उन के साथ जो आप को और नीचे गिरा दें।
धौंसदार (bully) ना बनें: किसी के बारे में गपशप, अफवाह फैलाने और किसी की पीठ पीछे बुराई करने से बचें: यदि कोई आप के साथ बुरा बर्ताव करता है तो आप बड़प्पन दिखाएँ: अपने विचारों को उदार रखें: अपने आप में विश्वास रखें वास्तविक बनें: अपनी खुद की ज़िम्मेदारियों को स्वीकारें: अपने गुस्से पर नियंत्रण रखें: बातचीत के स्वीकारात्मक तरीके का प्रयोग करें: लगातार कसमें लेने से बचें विनम्रता से बात करें और अपनी आवाज़ ऊँची करने से बचें: अपने शरीर की भाषा देखें: लोगों से कुछ परिपक्व विषय के बारे में बात करें: कुछ अच्छा बोलें: अपनी ग़लतियों के लिए ईमानदारी से क्षमा माँगना सीखें: सच बताएँ लेकिन दयावान भी रहें: किसी से बात करते वक़्त अच्छी आदतों को अपनाएँ: ऑनलाइन शिष्टाचार का निरीक्षण करें: सहायक बनें: हर समय ध्यान का केंद्र बनने से बचें: सराहना और आलोचना दोनो को ही परिपक्वता के साथ अपनाएँ: अपनी रुचि विकसित कर: लक्ष्य निर्धारित करें और उस दिशा में काम करें: पता करें कि कब मजाकिया होना ठीक है: दूसरों का सम्मान करें: परिपक्व दोस्तों को चुनें:
https://www.wikihow.com/Be-Mature https://www.wikihow.com/Be-Mature https://www.wikihow.com/Be-Mature https://www.wikihow.com/Be-Mature
Developing Emotional Maturity Communicating Like an Adult Being Courteous Developing Mature Behaviors